Çalakîya roniştişî ya vera tecrîdî ya Partîya Şaran a Demokratîke (HDP) ya Dêrsimî  18 rojî xo ya dima verdayî. Çalakîya ke Meydanê Seyîd Rizayî de ameye viraştene parlamenterê HDP’yî yê Dêrsimî Alîcan Onlu, merdimê tepişteyan û xeylî hemwelatijî tewrê ci bîyî.
Parlamenterê HDP’yî Alîcan Onlu yo ke çalakîye de qisey kerd ard ziwan ke tena Îmrali de 4 tepişteyî binê tecrîdî de nêyî, heme şarê Tirkîya binê tecrîd de yê û va: ’’Dêrsim zî hem coğrafyaya ci, hem nasname û îtîqatê ci binê tehdît de yê. Bi şiknayîşê tecrîdê Îmraliyî tecrîdê serê heme Tirkîya yeno şiktene. Tecrîdê serê nasname, ziwan û îtîqatê Elewîyan yeno şiktene.’’
